Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: Az illetékekrõl szóló 1990. évi XCIII. törvény (a továbbiakban: Itv.) 5. § (3)–(4) bekezdései helyébe a következõ
Paragraph Index: 1577

(3) Az Itv. 26. §-a a következõ (15) bekezdéssel egészül ki: „(15) Az állami adóhatóság a visszterhes vagyonátruházási illetékkötelezettség keletkezésekor 35. életévét be nem töltött fiatal elsõ lakástulajdonának (tulajdoni hányadának) megszerzése esetén a vagyonszerzõ kérelmére – a kérelemben megjelölt idõtartamra, de legfeljebb esedékességtõl számított 12 hónapra – havonként egyenlõ részletekben teljesítendõ pótlékmentes részletfizetést engedélyez. Ha a vagyonszerzõ az esedékes részlet befizetését nem teljesíti, a kedvezmény érvényét veszti, és a tartozás egy összegben esedékessé válik. Ez esetben az adóhatóság a tartozás fennmaradó részére az eredeti esedékesség napjától késedelmi pótlékot számít fel.”

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes